30/05/2019 | Administración LocalMunicipal
A Coruña
Área de Cultura, Deportes e Coñecemento
Deportes
Concesión administrativa do solo que ocupa o centro municipal de seccionamento eléctrico situado na parcela EG- S2.01 (campos de fútbol de San Pedro de Visma); así como a transmisión da propiedade do devandito centro

A Xunta de Goberno Local en sesión extraordinaria celebrada o día 23 de maio de 2019, adoptou o seguinte acordo: Primeiro.- Aprobar o “Prego regulador da concesión administrativa sobre o solo de dominio público e a parte da edificación que ocupa o centro municipal de seccionamento eléctrico situado na parcela EG- S2.01 (campos de fútbol de San Pedro de Visma); así como a transmisión da propiedade do devandito centro”; asinado polo xefe de servizo de Deportes o 10 de maio de 2019. Segundo.- Adxudicar directamente a favor de UFD DISTRIBUCIÓN ELECTRICIDAD, S. A. con NIF A63222533, nos termos estipulados no devandito prego de condicións, a concesión administrativa sobre o solo de dominio público que ocupa o centro municipal de seccionamento eléctrico situado nos campos municipais de San Pedro de Visma; así como a transmisión da propiedade do dito centro. Terceiro.- Aprobar a parte dispositiva do Contrato particular entre a sociedade UFD DISTRIBUCIÓN ELECTRICIDAD, S. A. e o Excmo. Concello da Coruña para a formalización do punto anterior; cuxo texto é o seguinte: “Primeira: Que, o Concello da Coruña, en aplicación do establecido na lexislación mencionada, entrega en propiedade, gratuitamente e libre de cargas ou gravames a UFD DISTRIBUCIÓN ELECTRICIDAD, S. A. o centro de seccionamento descrito no expoñendo primeiro deste acordo, construído segundo o proxecto tramitado e con todas as autorizacións oficiais necesarias. Segunda: Que o Concello da Coruña adxudícalle en concesión administrativa o uso privado nos termos do prego de condicións adxunto, o espazo ocupado polo centro de seccionamento mencionado, ao que poderán acceder persoal propio ou autorizado por UFD DISTRIBUCIÓN ELECTRICIDAD, S. A. para efectuar cantas tarefas de conservación, mantemento, reparación, mellora e explotación de tales instalacións foren precisas para o correcto fornecemento de enerxía eléctrica. Terceira: Que UFD DISTRIBUCIÓN ELECTRICIDAD, S. A. acepta a citada instalación, comprometéndose a levar a cabo a tramitación do cambio de titularidade administrativa da mesma ante a Xefatura Territorial da Consellería de Economía, Emprego e Industria. Cuarta: Que UFD DISTRIBUCIÓN ELECTRICIDAD, S. A. asume a titularidade das celas que conforman o devandito centro de seccionamento para todos os efectos, comprometéndose a asumir os custos correspondentes ao mantemento e explotación das mesmas. Así mesmo poderá conectar a estas instalacións calquera outra, sempre que a súa capacidade o permita. Quinta: Os dereitos e obrigacións creados polo presente contrato serán transmitidos por ambas as partes aos seus continuadores legais respectivos; entendendo por tal calquera sociedade resultante dunha fusión, absorción, escisión, segregación ou calquera continuador legal das referidas entidades. Sexta: A cesión de uso do espazo ocupado polo centro de seccionamento cedido, manterase mentres UFD DISTRIBUCIÓN ELECTRICIDAD, S. A. precise do devandito espazo para a súa actividade de distribución de enerxía eléctrica, aínda que o cedente cese a súa actividade e retire o resto de aparamenta de media tensión particular. Sétima: O presente contrato foi aprobado previamente polo Órgano Municipal competente, dándose traslado a UFD DISTRIBUCIÓN ELECTRICIDAD, S. A. do acordo adoptado.” Cuarto.- Proceder ás oportunas modificacións no Inventario Municipal de bens e dereitos do concello. Quinto.- Notificar o presente acordo a UNION FENOSA DISTRIBUCION S. A, outorgando os recursos que procedan e comunicándolle a necesidade de formalizar en documento administrativo a concesión. Sexto.- Publicar o presente acordo e mais o prego regulador da concesión no Boletín Oficial da Provincia. A Coruña, 24 de Maio de 2019 O xefe do Servizo de Deportes Asdo. José María Pérez Ferrol